रिटायर वर्किंग इम्प्लाॅइज ने पुरानी यादें की ताजा
न्यूबैंक ऑफ इंडिया का रविवार को सेक्टर 5 के एक होटल में तीसरा वार्षिक समागम आयोजित किया गया। इसमें बैंक से रिटायर वर्किंग इंप्लाइज के परिवारों ने हिस्सा लिया। तीसरे परिवार मिलन कार्यक्रम में भाग लेने के लिए नॉर्थ इंडिया के विभिन्न शहरों से 65 परिवार खासतौर पर पंचकूला पहुंचे।
इस बैंक काे वर्ष 1993 में पंजाब नेशनल बैंक में मर्ज कर दिया गया था। इसके बाद कई इंप्लाॅइज ने वोलंटरी रिटायरमेंट ले ली थी जबकि कुछ इंप्लाॅइज ने पीएनबी ज्वाइन कर लिया। परिवार मिलन समारोह में कई इंप्लाॅइज पहली बार आए थे। वे कई सालों बाद बैंक के अपने पुराने साथियों के साथ मिलकर काफी भावुक हो गए। उआयोजक मदन गुप्ता सपाटू के मुताबिक कार्यक्रम में 1960 से लेकर वर्तमान तक न्यू बैंक से जुड़े रिटायर कार्यरत कर्मचारियों ने परिवार सहित भाग लिया। कार्यक्रम में सबसे पहले आने वाले दो रिटायर इंप्लाॅइज को सरप्राइज गिफ्ट भी दिया। कार्यक्रम में एनके कौशल, बिमला गुप्ता, राजकुमार बतरा, सुमिता सिंगल, सीजे नैयर, शामलाल मेहता, श्रीचंद मित्तल, मीरा टंडन ने भाग लिया।
hin_Deva hin_Deva hin_Deva